Jonas Jurevičius

Jonas Jurevičius (g. 1946 m. rugpjūčio 21 d. Šiauliuose) – Lietuvos biofizikas, habilituotas biomedicinos mokslų daktaras.

Biografija 
1971 m. baigė Kauno medicinos institutą. 1992 m. habilituotas biomedicinos mokslų daktaras.

Nuo 1971 m. dirba Kauno medicinos instituto (dab. Kauno medicinos universitetas) Kardiologijos institute, Membranų biofizikos laboratorijos vedėjas.

Mokslinė veikla 
Mokslinio darbo sritys – širdies veiklos reguliavimas, viduląsteliniai procesai, širdies nepakankamumo ir aritmijos genezė, išemija, apoptozė, kamieninių ląstelių panaudojimas ir farmakologinių medžiagų poveikis miokardui. 1990 m. stažavo JAV, nuo 1994 m. bendradarbiauja su Paryžiaus XI universitetu. Paskelbė 200 mokslinių darbų.

Šaltiniai 

Lietuvos mokslo premijos laureatai
Lietuvos gydytojai
Lietuvos pedagogai
Lietuvos kardiologai
Lietuvos biofizikai